Carpi Football Club 1909
Al Chèrp (Carpi Football Club 1909) l'è na squèdra ed balòun ed Chèrp, in pruvèinza ed Mòdna.

Storia 
La squèdra al l'à fàta 'l Adolfo Fanconi in dl'istê dal 1909 e la s ciamèva Jucunditas (dal latèin = "felicitê"), e pò dop i l'an ciamèda Associazione Calcio Carpi un quèlch an dop..

Tra 'l 1964 e 'l 1966 l'à zughê in serie C, ma pò l'è turnê in serie D. Al gh'l à cavèda ed turnèr in dla serie C in dla stagiòun 1974-75, ma ala fin 'l è rivê 20° e 'l è blisghê n'etra volta in D. Da 'l 1989 a 'l 1999 'l à zughê in dla serie C1. In sti an l'è steda dimondi bèla la stagiòun 1996-97, quand la squèdra l'è rivèda térza e l'à zughê i playoff: dòp ch'l à cazê fóra al Saronno in dla semifinèla, a s pudìva anc pruvèr a rivèr a la serie B, mo i àn pers 2-3 la finêl ch'i àn zughê a Frèra cun al Monza.

In dal 2000, dòp un an in C2 ch'l è finî cun la squèdra mandèda indrê in Serie D, lAssociazione Calcio Carpi la và in malóra. Alóra la vin cumprèda da 'l Calcio Carpi, ch'al zóga al campionato di Eccellenza. In dal 2002 al Carpi Football Club 1909 al và a 'l post edla socetê 'd prìma. La nóva socetê la zóga in Serie D, e tót i an la riva circa a mèza via dla classifica. In dal 2009-2010 i carpśàn i rìven secònd dòp dal Pisa e i pólen finalmèint zughèr i play-off''. Al 4 agòst 2010 al Chèrp al vin tòt indrê in Lega Pro Seconda Divisione (C2) e acsè dòp déś an al tórna a zughèr da profesionésta.

Al 28 'd avrîl 2015 al Carpi al gh'la chèva 'd pasèr in dla serie A.

 Stadio 
Al camp indóv as zóga 'l è al stadio Sandro Cabassi ed Chèrp (erba, mt. 105,60 x 66,05) 
ch'al gh'à 2860 pôst:
Tribùna sentrèla 455,
Tribùna dal cô est 515,
Tribuna dal cô ovest 515,
Sernî 1375.

 Culōr 
I culōr dla divisa dal Chèrp i ìn gl'istèss edla bandéra dla sitê: al biànch e al ròss.

Zugadōr 2010-2011

 Campionê ch'i àn zughê
In 91 stagiòun, s'a tacòm a cuntèr da quand la FIGC l'à tachê a tgnir-'gh adrē in dal 1914:79 campionati nazionali12''' campionati regionali

Campionati nazionali
In 79 stagiòun da l'inìssi a livèl naziunèl in dal 1922:

Campionê regionêl
In 12 stagiòun da l'inìssi a livèl dla regiòun in dal 1914:

Nòti

Ligàm ed fóra
  Sito Ufficiale del Carpi FC

Chèrp
SPORT